ddrg/super_eurlex huggingface dataset:
SL Uradni list Evropske unije L 150/26

SKLEP SVETA

z dne 27. maja 2013

o stališču, ki se sprejme v imenu Evropske unije v okviru Sveta ministrov AKP-EU, glede statusa Zvezne republike Somalije v zvezi s Sporazumom o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi

(2013/258/EU)

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 217 v povezavi s členom 218(9) Pogodbe,

ob upoštevanju Notranjega sporazuma med predstavniki vlad držav članic, ki so se sestali v okviru Sveta, o ukrepih in postopkih, ki jih je treba sprejeti in upoštevati pri izvajanju Partnerskega sporazuma med državami AKP in ES (1), ter zlasti člena 1 Sporazuma,

ob upoštevanju predloga Evropske komisije,

ob upoštevanju naslednjega:

(1) V členu 94 Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju 23. junija 2000 (2), kakor je bil spremenjen v Luxembourgu 25. junija 2005 (3) in v Ouagadougouju 22. junija 2010 (4) (v nadaljnjem besedilu: Sporazum AKP-EU), določa da je treba vsako prošnjo za pristop države predložiti Svetu ministrov AKP-EU, ki jo mora odobriti.

(2) Zvezna republika Somalija je 25. februarja 2013 zaprosila za pristop v skladu s členom 94 Sporazuma AKP-EU.

(3) Unija bi morala podpreti odločitev Sveta ministrov AKP-EU, da odobri pristop Zvezne republike Somalije k Sporazumu.

(4) Republika Somalija bi morala akt o pristopu deponirati pri sekretariatu Sveta Evropske unije in sekretariatu držav AKP, ki sta depozitarja Sporazuma AKP-EU.

(5) Zato je primerno, da se določi stališče, ki se sprejme v imenu Unije v okviru Sveta ministrov AKP-EU glede statusa Zvezne republike Somalije v zvezi s Sporazumom AKP-EU –

SPREJEL NASLEDNJI SKLEP:

Člen 1

Stališče, ki se sprejme v imenu Evropske unije v okviru Sveta ministrov AKP-EU glede prošnje Zvezne republike Somalije za status opazovalke v zvezi s Sporazumom o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi, podpisanega v Cotonouju 23. junija 2000, kakor je bil spremenjen v Luxembourgu 25. junija 2005 in v Ouagadougouju 22. junija 2010, in za njen poznejši pristop k Sporazumu, temelji na osnutku sklepa Sveta ministrov AKP-EU, ki je priložen k temu sklepu.

O formalnih in manjših spremembah priloženega osnutka sklepa Sveta ministrov AKP-EU se je mogoče dogovoriti, ne da bi bilo treba spremeniti navedeni sklep.

Člen 2

Ta sklep začne veljati na dan sprejetja.

V Bruslju, 27. maja 2013 Za Svet Predsednica C. ASHTON

(1) UL L 317, 15.12.2000, str. 376.

(2) UL L 317, 15.12.2000, str. 3. Sporazum, kakor je bil popravljen v UL L 385, 29.12.2004, str. 88.

(3) UL L 209, 11.8.2005, str. 27.

(4) UL L 287, 4.11.2010, str. 3.
(2)

V Uredbi (EU, Euratom) št. 979/2012 Evropskega parlamenta in Sveta z dne 25. oktobra 2012 o začasnih sodnikih Sodišča za uslužbence Evropske unije je določeno, da Svet na predlog predsednika Sodišča soglasno določi seznam treh oseb, imenovanih kot začasni sodniki. Ti sodniki so izbrani med nekdanjimi člani Sodišča Evropske unije, ki so lahko na voljo Sodišču za uslužbence. Imenovani so za obdobje štirih let in so lahko ponovno imenovani. V tem seznamu se določi tudi vrstni red, po katerem so začasni sodniki pozvani k opravljanju svojih nalog.
(9)

V skladu s členom 33(7) Uredbe (ES) št. 1290/2005 se lahko države članice po zaključku programa razvoja podeželja odločijo, da ne bodo izvajale postopka izterjave. Takšno odločitev je mogoče sprejeti le, če je skupna vsota obstoječih in verjetnih stroškov izterjave višja od zneska izterjave ali če izterjave ni mogoče izvršiti zaradi plačilne nesposobnosti dolžnika ali oseb, ki so pravno odgovorne za nepravilnost, pri čemer je plačilna nesposobnost ugotovljena in priznana v skladu z nacionalno zakonodajo. Če je navedena odločitev sprejeta v štirih letih po prvi upravni ali sodni ugotovitvi ali v osmih letih, če je izterjava v postopku pred nacionalnimi sodišči, bi bilo treba 100 % finančnih posledic neizvršene izterjave kriti iz proračuna EU. V zbirnem poročilu iz člena 33(4) Uredbe (ES) št. 1290/2005 so navedeni zneski, za katere so se države članice odločile, da jih ne bodo izterjale, in razlogi za takšno odločitev. Za te zneske se ne bremeni zadevnih držav članic in se zato krijejo iz proračuna EU. Ta sklep je ne glede na prihodnje sklepe o uskladitvi v skladu s členom 33(5) navedene uredbe.
(1)

Uredba (ES) št. 999/2001 določa pravila za preprečevanje, nadzor in izkoreninjenje transmisivnih spongiformnih encefalopatij (TSE) pri živalih. Prvi pododstavek člena 13(1) navedene uredbe določa ukrepe za izkoreninjenje, ki jih je treba uporabiti, kadar je prisotnost TSE uradno potrjena. Navedeni ukrepi zajemajo zlasti pokončanje ter popolno uničenje živali in proizvodov živalskega izvora, ki so bili opredeljeni kot ogroženi („ogroženo govedo“) zaradi epidemiološke povezave z okuženimi živalmi.
(c)

pri uporabi točke (c) člena 111b(1) Komisija oceni inšpekcijske vire, izobrazbo in usposabljanja inšpektorjev, inšpekcijske postopke, inšpekcijske strategije in mehanizme za obravnavo navzkrižja interesov, standarde izvedbe inšpekcijskega pregleda, izvršilna pooblastila, mehanizme opozarjanja in kriznega upravljanja ter analitične zmogljivosti ob upoštevanju veljavnih smernic iz člena 3(1) Direktive 2003/94/ES;
(2)

Člen 24 Sklepa ECB/2010/21 določa, da ECB upošteva načela vrednotenja v skladu z Mednarodnimi računovodskimi standardi (MRS), kot jih sprejme Evropska unija in ki so pomembni za dejavnosti in računovodske izkaze ECB, če določena računovodska obravnava v Sklepu ECB/2010/21 ni opredeljena in če Svet ECB ne sprejme drugačne odločitve.
SL Uradni list Evropske unije L 343/1

SKLEP št. 1359/2013/EU EVROPSKEGA PARLAMENTA IN SVETA

z dne 17. decembra 2013

o spremembi Direktive 2003/87/ES zaradi pojasnitve določb glede časovnega načrta za prodajo pravic do emisije toplogrednih plinov na dražbah

(Besedilo velja za EGP)

EVROPSKI PARLAMENT IN SVET EVROPSKE UNIJE STA –

ob upoštevanju pogodbe o delovanju Evropske unije in zlasti člena 192(1) Pogodbe,

ob upoštevanju predloga Evropske komisije,

po posredovanju osnutka zakonodajnega akta nacionalnim parlamentom,

ob upoštevanju mnenja Evropskega ekonomsko-socialnega odbora (1),

po posvetovanju z Odborom regij,

v skladu z rednim zakonodajnim postopkom (2),

ob upoštevanju naslednjega:

(1) Člen 10(4) Direktive 2003/87/ES Evropskega parlamenta in Sveta (3) ne določa, na kakšen način se količine pravic do emisije toplogrednih plinov, ki bodo prodane na dražbi, razdelijo v obdobju trgovanja.

(2) Zaradi pravne varnosti in tržne predvidljivosti bi bilo treba pojasniti, da lahko za zagotovitev ustreznega delovanja trga Komisija v izjemnih okoliščinah prilagodi časovni načrt dražb v skladu s členom 10(4) Direktive 2003/87/ES.

(3) Direktivo 2003/87/ES bi bilo zato treba ustrezno spremeniti –

SPREJELA NASLEDNJI SKLEP:

Člen 1

V prvem pododstavku člena 10(4) Direktive 2003/87/ES se dodata naslednja stavka:

„Če je iz ocene za posamezni industrijski sektor razvidno, da ni pričakovati znatnejšega vpliva na sektorje ali podsektorje, ki so izpostavljeni visokemu tveganju premestitve emisij CO2, lahko Komisija za zagotovitev pravilnega delovanja trga v izrednih okoliščinah prilagodi časovni načrt za obdobje iz člena 13(1) s pričetkom 1. januarja 2013. Komisija izvede največ eno tako prilagoditev, in sicer za največ 900 milijonov pravic.“.

Člen 2

Ta sklep je naslovljen na države članice.

V Bruslju, 17. decembra 2013 Za Evropski parlament Predsednik M. SCHULZ Za Svet Predsednik L. LINKEVIČIUS

(1) UL C 11, 15.1.2013, str. 87.

(2) Stališče Evropskega parlamenta z dne 10. decembra 2013 (še ni objavljeno v Uradnem listu) in odločitev Sveta z dne ….

(3) Direktiva 2003/87/ES Evropskega parlamenta in Sveta z dne 13. oktobra 2003 o vzpostavitvi sistema za trgovanje s pravicami do emisije toplogrednih plinov v Skupnosti in o spremembi Direktive Sveta 96/61/ES (UL L 275, 25.10.2003, str. 32).
(3)

Prvotni seznam in nadaljnjih šest posodobljenih seznamov območij v alpski biogeografski regiji, ki so v skladu z Direktivo 92/43/EGS pomembna za Skupnost, je Komisija sprejela z odločbami 2004/69/ES (2), 2008/218/ES (3), 2009/91/ES (4), sklepoma 2010/42/EU (5) in 2011/62/EU (6) ter izvedbenima sklepoma 2012/12/EU (7) in 2013/22/EU (8). Na podlagi člena 4(4) in člena 6(1) Direktive 92/43/EGS zadevna država članica čim prej in najpozneje v šestih letih s seznama območij, pomembnih za Skupnost, v alpski biografski regiji določi območja za posebna ohranitvena območja ter opredeli prednostne naloge za ohranjanje teh območij in potrebne ohranitvene ukrepe.
(c)

sveženj ukrepov, sprejetih na podlagi pregleda javnih odhodkov, dopolnjujejo tudi drugi trajni ukrepi na strani prihodkov, namenjeni dodatnemu izboljševanju učinkovitosti in pravičnosti sedanje davčne strukture in strukture socialnih prejemkov (v vrednosti 0,4 % BDP). Poveča se zlasti obdavčitev v zvezi s stroški za službene avtomobile, obdavčitev na področju okolja in zdravja pa se izboljša s spremembo obdavčitve dizelskih osebnih avtomobilov in povečanjem trošarin na tobak in alkoholne pijače. Davčne izjeme pri obdavčitvah nepremičnin za pokojninske in nepremičninske sklade se zmanjšajo. Zgornje meje za prispevke za socialno varnost za člane z zakonom določenih organov se ukinejo. Uvede se posebna dajatev v energetskem sektorju, kar bo zmanjšalo pretirane najemnine v energetskem sektorju. Del dohodka iz te dajatve se uporabi za zmanjšanje tarifnega dolga. Koncesije za spletne igre na srečo se prodajajo, da se ta trg regularizira in ta dejavnost se prav tako obdavči. Uvede se posebna dajatev za medijski spekter in dajatev za finančne institucije se poveča. Poleg tega se izvede več enkratnih ukrepov, ki bodo več kot izravnali stroške enkratnih vnaprejšnjih plačil, povezanih z uvedbo sheme, kjer se delavci odločijo za prostovoljno prekinitev delovnega razmerja, v javnem sektorju. Ti zajemajo prenos zdravstvenega sklada CCT na sektor države, prodajo koncesij za pristanišča in silose ter posebne dividende od prodaje presežnih naftnih rezerv javne družbe;
(6)

V skladu s členom 5 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo. Danska zato ne sodeluje pri sprejetju tega sklepa, ki je ne zavezuje in se v njej ne uporablja –
(1)

V skladu s členom 18.1 Statuta Evropskega sistema centralnih bank in Evropske centralne banke lahko Evropska centralna banka (ECB) in nacionalne centralne banke držav članic, katerih valuta je euro (v nadaljnjem besedilu: NCB), sklepajo kreditne posle s kreditnimi institucijami in drugimi udeleženci na trgu na podlagi ustreznega zavarovanja posojil. Standardni pogoji, po katerih so ECB in NCB pripravljene skleniti kreditne posle, vključno z merili za ugotavljanje primernosti zavarovanja za namene kreditnih poslov Eurosistema, so določeni v Prilogi I k Smernici ECB/2011/14, ki je bila glede pravil v zvezi z uporabo lastnih nekritih bančnih obveznic, za katere jamči država, kot zavarovanja pri operacijah denarne politike Eurosistema prilagojena s Sklepom ECB/2013/6.
(1)

S Sklepom 2002/148/ES (4), so bila zaključena posvetovanja z Republiko Zimbabve v skladu s členom 96(2)(c) Partnerskega sporazuma AKP-ES in sprejeti ustrezni ukrepi, ki omejujejo sodelovanje z Zimbabvejem v skladu s členom 96 Partnerskega sporazuma AKP-ES (v nadaljnjem besedilu: ustrezni ukrepi), kakor je določeno v Prilogi k navedenemu sklepu. Navedeni ukrepi so bili pozneje prilagojeni in njihovo obdobje uporabe vsako leto ponovno podaljšano.
(2)

Uredba (ES) št. 999/2001 Evropskega parlamenta in Sveta (2) določa pravila za preprečevanje, nadzor in izkoreninjenje transmisivnih spongiformnih encefalopatij pri govedu, ovcah in kozah. Priloga VII k navedeni uredbi določa ukrepe za nadzor in izkoreninjenje transmisivnih spongiformnih encefalopatij. Poleg tega poglavje A Priloge VIII k navedeni uredbi določa pogoje za trgovino znotraj Unije z živimi živalmi, semenom in zarodki.
SL Uradni list Evropske unije C 204/12

SKLEP SVETA

z dne 15. julija 2013

o imenovanju člana upravnega odbora Evropske agencije za kemikalije

2013/C 204/06

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju Uredbe (ES) št. 1907/2006 Evropskega parlamenta in Sveta z dne 18. decembra 2006 o registraciji, evalvaciji, avtorizaciji in omejevanju kemikalij (REACH) ter o ustanovitvi Evropske agencije za kemikalije (1) in zlasti člena 79 Uredbe,

ob upoštevanju naslednjega:

(1) Uredba (ES) št. 1907/2006 določa, da Svet za člane upravnega odbora Evropske agencije za kemikalije (v nadaljnjem besedilu: upravni odbor) imenuje po enega predstavnika iz vsake države članice.

(2) Svet je s svojim sklepom z dne 17. maja 2011 (2) imenoval 15 članov upravnega odbora.

(3) S svojim sklepom z dne 9. marca 2012 (3) je Svet imenoval g. Paula Guilhermeja DA SILVA LEMOSA za člana upravnega odbora.

(4) Portugalska vlada je obvestila Svet, da namerava portugalskega predstavnika v upravnem odboru zamenjati, in podala predlog za imenovanje novega predstavnika, ki bi ga bilo treba imenovati za obdobje do 31. maja 2015 –

SPREJEL NASLEDNJI SKLEP:

Člen 1

Ga. Ana Teresa PINHEIRO DOS SANTOS DIOGO PEREZ, portugalska državljanka, rojena 3. decembra 1966, se imenuje za članico upravnega odbora Evropske agencije za kemikalije namesto g. Paula Guilhermeja DA SILVE LEMOSA, in sicer za obdobje od 15. julija 2013 do 31. maja 2015.

Člen 2

Ta sklep začne veljati na dan sprejetja.

V Bruslju, 15. julija 2013 Za Svet Predsednik V. JUKNA

(1) UL L 396, 30.12.2006, str. 1.

(2) UL C 151, 21.5.2011, str. 1.

(3) UL C 74, 13.3.2012, str. 7.
(2)

Kadar se pogonska biogoriva in druga tekoča biogoriva upoštevajo za namene iz člena 17(1)(a), (b) in (c) Direktive 2009/28/ES, bi morale države članice od gospodarskih subjektov zahtevati, da dokažejo skladnost pogonskih biogoriv in drugih tekočih biogoriv s trajnostnimi merili iz člena 17(2) do (5) Direktive 2009/28/ES.
(1)

Odločba Komisije 2009/852/ES (2) omogoča, da se zahteve iz Uredbe (ES) št. 853/2004, Priloge III, oddelka IX, podpoglavij II in III poglavja I, ne uporabljajo za obrate za predelavo mleka v Romuniji, naštete v Prilogi II in Prilogi III k navedeni odločbi, do 31. decembra 2013.
4.

Jongwe Printing and Publishing Company (PVT) Ltd (tudi Jongwe Printing and Publishing Co., tudi Jongwe Printing and Publishing Company)
2.

Člen 1a se nadomesti z naslednjim: „Člen 1a Ne glede na standardno predstavitev iz prvega odstavka točke B.III Priloge V k Uredbi (ES) št. 1234/2007 se prašičji trupi na Češkem lahko predstavijo: (a) brez ušes, pri čemer so bila ušesa odstranjena pred tehtanjem in razvrščanjem. V primeru takšne predstavitve se zabeležena masa toplega trupa prilagodi v skladu z naslednjim obrazcem: , in (b) ne da bi bilo pred tehtanjem in razvrščanjem odstranjeno trebušno salo. V primeru takšne predstavitve se zabeležena masa toplega trupa prilagodi v skladu z naslednjim obrazcem: , in (c) s trebušnim salom in brez ušes, pri čemer so bila ušesa odstranjena pred tehtanjem in razvrščanjem. V primeru takšne predstavitve se zabeležena masa toplega trupa prilagodi v skladu z naslednjim obrazcem: .“
(4)

Nekateri člani skupine, ki jih imenuje Komisija (3), so zaposleni in vodstveni delavci zasebnih podjetij, na katere delo skupine neposredno vpliva. Zato takšni zaposleni in vodstveni delavci ne morejo delovati kot člani v svojem imenu, lahko pa sodelujejo pri delu skupine kot predstavniki zainteresiranih strani.
(4)

Število odmerkov ter različne vrste sevov in podtipov antigenov virusa slinavke in parkljevke, ki se hranijo v banki antigenov in cepiv Unije, se določijo ob upoštevanju potreb, ocenjenih v sklopu načrtov ukrepov ob nepredvidljivih dogodkih iz Direktive 2003/85/ES, epidemiološkega stanja in, kadar je to primerno, po posvetovanju z referenčnim laboratorijem Evropske unije za slinavko in parkljevko (4) (5) (6).
(4)

Španija je 28. decembra 2011 vložila vlogo za uporabo sredstev iz ESPG v zvezi s presežnimi delavci v 146 podjetjih, ki delujejo v panogi, razvrščeni v oddelek 15 NACE po reviziji 2 (proizvodnja usnja, usnjenih in sorodnih izdelkov) v regiji na ravni NUTS II Comunidad Valenciana (ES52), in jo do 23. februarja 2012 dopolnila z dodatnimi informacijami. Ta vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo zneska v višini 1 631 565 EUR.
(1)

Točka 5.1 v povezavi s tabelo I Priloge IIB k Uredbi (EU) št. 43/2012 določa največje število dni, ko so plovila Unije skupne dolžine 10 m ali več, ki imajo na krovu regulirane vlečne mreže (danske potegalke in podobno orodje z velikostjo mrežnega očesa 32 mm ali več, zabodne mreže z velikostjo mrežnega očesa 60 mm ali več ter pridnene parangale), lahko prisotna v razdelkih ICES VIIIc in IXa z izjemo Cadiškega zaliva od 1. februarja 2012 do 31. januarja 2013.
(4)

Z izvedbenim sklepom Komisije 2011/730/EU z dne 9. novembra 2011 o finančnem prispevku Unije za nujne ukrepe za boj proti slinavki in parkljevki v Bolgariji leta 2011 (3) je bil odobren finančni prispevek Unije za nujne ukrepe, sprejete v boju proti slinavki in parkljevki v Bolgariji leta 2011. Bolgarija je 9. decembra 2011 in 24. januarja 2012 vložila uradni zahtevek za povračilo iz člena 7(1) in (2) Uredbe (ES) št. 349/2005.
(5)

Politična ureditev Vzhodne republike Urugvaj, sprejeta leta 1967, temeljnih pravic do zasebnosti in varstva osebnih podatkov ne priznava izrecno. Vendar seznam temeljnih pravic ni zaključen seznam, saj člen 72 Ustave določa, da navedba pravic, obveznosti in zagotovil v Ustavi ne izključuje drugih pravic, ki so same po sebi del človekove osebnosti ali izhajajo iz republiške državne ureditve. Člen 1 Zakona št. 18.331 o varstvu osebnih podatkov in pravnem sredstvu „Habeas Data“ (Ley No 18.331 de Protección de Datos Personales y Acción de „Habeas Data“) z dne 11. avgusta 2008 izrecno določa, da je „pravica do varstva osebnih podatkov neločljivo povezana s človeškim bitjem in je s tem vključena v člen 72 Ustave republike“. Člen 332 Ustave določa, da neobstoj posebnih zakonov ne sme zmanjševati uporabe določb te ustave, ki priznavajo pravice posameznika, ter določb, ki podeljujejo pravice in nalagajo obveznosti organom javne uprave. Uporaba teh določb bi morala v skladu s temeljnimi načeli podobnih zakonov temeljiti na splošnih pravnih načelih in splošno sprejetih doktrinah.
1.

odstavek 2 člena 3 Protokola 31 k Sporazumu se nadomesti z naslednjim: „2. (a) Države Efte polno sodelujejo v Evropski agenciji za okolje (v nadaljnjem besedilu: Agencija) in Evropskem okoljskem informacijskem in opazovalnem omrežju, kot je določeno v Uredbi (ES) št. 401/2009 Evropskega parlamenta in Sveta z dne 23. aprila 2009 o Evropski agenciji za okolje in Evropskem okoljskem informacijskem in opazovalnem omrežju (4). (b) Države Efte finančno prispevajo k dejavnostim v točki (a) v skladu s členom 82(1) in Protokolom 32 k Sporazumu. (c) Države Efte v skladu z (b) polno sodelujejo, vendar brez glasovalne pravice, v upravnem odboru Agencije in so povezane z delom znanstvenega odbora Agencije. (d) Izraz ‚država(-e) članica(-e)‘ in drugi izrazi, ki se nanašajo na njihove osebe javnega prava iz členov 4 in 5 Uredbe, se razumejo tako, da poleg pomena iz Uredbe vključuje tudi države Efte in njihove osebe javnega prava. (e) Okoljski podatki, ki jih posreduje ali pošlje Agencija, se lahko objavijo in so dostopni javnosti, pod pogojem, da so zaupni podatki v državah Efte deležni enake stopnje varstva kot v Uniji. (f) Agencija ima pravno osebnost. V vseh državah pogodbenicah ima najširšo pravno sposobnost, ki jo pravnim osebam priznava njihova nacionalna zakonodaja. (g) Države Efte za Agencijo uporabljajo Protokol o privilegijih in imunitetah Evropske unije. (h) Z odstopanjem od člena 12(2)(a) Pogojev za zaposlitev drugih uslužbencev Evropske unije lahko državljani držav Efte, ki uživajo vse državljanske pravice, sklenejo pogodbo o zaposlitvi z izvršnim direktorjem Agencije. (i) Na podlagi člena 79(3) se za ta odstavek uporablja del VII (Institucionalne določbe) Sporazuma. (j) Pri uporabi Uredbe (ES) št. 401/2009 se tudi za (vse) dokumente Agencije v zvezi z državami Efte uporablja Uredba Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije.
(1)

V skladu s členom 18.1 Statuta Evropskega sistema centralnih bank in Evropske centralne banke lahko Evropska centralna banka (ECB) in nacionalne centralne banke držav članic, katerih valuta je euro, sklepajo kreditne posle s kreditnimi institucijami in drugimi udeleženci na trgu na podlagi ustreznega zavarovanja posojil. Merila za ugotavljanje primernosti zavarovanja za potrebe operacij denarne politike Eurosistema so določena v Prilogi I k Smernici ECB/2011/14.
(10)

Do roka je pripombe predložil le vlagatelj. O obvestilu so se posvetovali predstavniki Komisije, predstavniki pristojnih organov za biocidne pripravke držav članic in vlagatelj na srečanju Skupine za poenostavitev medsebojnega priznavanja in izdajo dovoljenj za pripravke, ki je potekalo od 6. do 7. decembra 2011, in na srečanju pristojnih organov za biocidne pripravke, ki je potekalo od 29. februarja do 2. marca 2012.
2.

Naslov III Priloge B6 se spremeni: 2.1 v prvem delu razpredelnice „Omejena veljavnost – 99200“ se pred IS doda naslednja alinea: „— HR Valjanost ograničena“; 2.2 v drugem delu razpredelnice „Opustitev – 99201“ se pred IS doda naslednja alinea: „— HR Oslobođeno“; 2.3 v tretjem delu razpredelnice „Alternativno dokazilo – 99202“ se pred IS doda naslednja alinea: „— HR Alternativni dokaz“; 2.4 v četrtem delu razpredelnice „Razlike: urad, pri katerem je bilo blago predloženo … (naziv in država) – 99203“ se pred IS doda naslednja alinea: „— HR Razlike: Carinarnica kojoj je roba podnesena … (naziv i zemlja)“; 2.5 v petem delu razpredelnice „Iznos iz … zavezan omejitvam ali obveznim dajatvam na podlagi Uredbe/Direktive/Odločbe št. … – 99204“ se pred IS doda naslednja alinea: „— HR Izlaz iz … podliježe ograničenjima ili pristojbama temeljem Uredbe/Direktive/Odluke br …“; 2.6 v šestem delu razpredelnice „Opustitev predpisane poti – 99205“ se pred IS doda naslednja alinea: „— HR Oslobođeno od propisanog plana puta“; 2.7 v sedmem delu razpredelnice „Pooblaščeni pošiljatelj – 99206“ se pred IS doda naslednja alinea: „— HR Ovlašteni pošiljatelj“; 2.8 v osmem delu razpredelnice „Opustitev podpisa – 99207“ se pred IS doda naslednja alinea: „— HR Oslobođeno potpisa“; 2.9 v devetem delu razpredelnice „Prepovedano splošno zavarovanje – 99208“ se pred IS doda naslednja alinea: „— HR Zabranjeno zajedničko jamstvo“; 2.10 v desetem delu razpredelnice „Neomejena uporaba – 99209“ se pred IS doda naslednja alinea: „— HR Neograničena uporaba“; 2.11 v enajstem delu razpredelnice „Izdano naknadno – 99210“ se pred IS doda naslednja alinea: „— HR Izdano naknadno“; 2.12 v dvanajstem delu razpredelnice „Razno – 99211“ se pred IS doda naslednja alinea: „— HR Razni“; 2.13 v trinajstem delu razpredelnice „Razsuto – 99212“ se pred IS doda naslednja alinea: „— HR Rasuto“; 2.14 v štirinajstem delu razpredelnice „Pošiljatelj – 99213“ se pred IS doda naslednja alinea: „— HR Pošiljatelj“.
(14)

Komisija ni prejela pripomb k ugotovitvam v zvezi s shemo FPS in shemo oprostitve dajatve za elektriko. V zvezi s shemami DEPBS, AAS, EPCGS in ECS so sodelujoči proizvajalci izvozniki predložili podrobne pripombe. Večina teh pripomb se je nanašala na izračun zneska subvencij in na podlagi nekaterih pripomb so se navedeni izračuni nekoliko prilagodili. Vendar take pripombe niso vplivale na splošne ugotovitve o teh shemah, zato se splošne ugotovitve potrdijo. Predložene so bile tudi pripombe v zvezi s shemo EOUS. Glede na učinke pripomb v zvezi s shemo EOUS, kot so povzeti v uvodnih izjavah 13 do 19, drugih predloženih pripomb k štirim navedenim shemam ni treba ponovno podrobno navesti.